b"\n_START_ARTICLE_\nTiento\n_START_PARAGRAPH_\nEl tiento \xc3\xa9s una forma musical que es va dur a terme a Espanya i a Portugal durant els segles XVI i XVIII. \xc3\x89s una composici\xc3\xb3 generalment curta, lliure, polif\xc3\xb2nica i contrapunt\xc3\xadstica, que combinava diversos elements com la imitaci\xc3\xb3, el cromatisme i diversos elements d'improvisaci\xc3\xb3. Era destinada a la interpretaci\xc3\xb3 solista de diversos instruments (arpa, orgue, viola de m\xc3\xa0 o clavic\xc3\xa8mbal). El seu principal objectiu era el de desenvolupar les qualitats interpretatives dels diversos instruments. S'intentava jugar amb el ritme, la distribuci\xc3\xb3 i la independ\xc3\xa8ncia de mans i dits per crear efectes polif\xc3\xb2nics diversos._NEWLINE_La seva estructura est\xc3\xa0 relacionada amb formes com la fantasia, el preludi, la tocata i el ricercare. El tempo varia segons quin tipus d'obra i la dificultat d'aquestes, ja siguin amb finalitats did\xc3\xa0ctiques o no. Aquesta forma podria considerar-se un avantpassat de l'estudi com a forma musical._NEWLINE_Els principals autors s\xc3\xb3n Antonio de Cabez\xc3\xb3n i Francisco Correa de Arauxo"